הסאטרדייז

הסאטרדייז (באנגלית: The Saturdays) היא להקת בנות אירית-בריטית. הלהקה הוקמה על ידי חברת התקליטים פולידור רקורדס. הלהקה החלה להקליט את אלבום הבכורה שלהן במהלך סיבוב ההופעות של להקת Girls Aloud אליו יצאו. ב-27 ביולי 2008 יצא הסינגל הראשון של הלהקה שהיה "If This Is Love". הסינגל הגיע למקום השמיני במצעד הבריטי עם מכירות של 15 אלף עותקים בשבוע הראשון ליציאתו. לאחר מכן יצאה הלהקה לסיבוב הופעות עם האחים ג'ונאס. הסינגל השני היה "Up" שיצא ב-12 באוקטובר והגיע למקום החמישי. אלבום הבכורה של הלהקה נקרא "Chasing Lights" ויצא ב-27 באוקטובר 2008. האלבום הגיע למקום התשיעי במצעד האלבומים הבריטי וזכה למעמד של אלבום פלטינה בממלכה המאוחדת. הסינגל השלישי מהאלבום היה "Issues" שיצא ב-4 בינואר 2009 וזכה למעמד של סינגל כסף כמו קודמו. ב-2 במרץ הוציאה הלהקה קאבר לשיר "Just Can't Get Enough" של דפש מוד עבור קומיק רליף. הסינגל הגיע למקום השני במצעד וזכה להצלחה רבה. ב-2 ביוני יצאה הלהקה לסיבוב הופעות שכלל 27 הופעות ונקרא "The Work Tour". בן זוגה של פרנקי, דאגי פוינטר, ניגן בגיטרת באס בחלק מההופעות. הסינגל החמישי והאחרון מהאלבום היה "Work" שיצא ב-29 ביוני. הלהקה נבחרה לייצג את המותג להסרת השיער "Veet". לאחר סיום סיבוב ההופעות שלהם החלו לעבוד אל אלבומם השני. הלהקה עבדה עם מפיקים שונים כמו סטיב מאק ואינה וורולדסן אשר עבדה עם אומנים כמו הפוסיקט דולז, פיקסי לוט וליאונה לואיס. ב-4 באוקטובר 2009 יצא "Forever Is Over" שהיה הסינגל הראשון מהאלבום והגיע למקום השני במצעד הבריטי. האלבום השני של הלהקה שנקרא "Wordshaker" יצא ב-12 באוקטובר 2009. הסינגל השני והאחרון מהאלבום היה "Ego" שיצא ב-3 בינואר 2010 ונחשב לאחד מהשירים הפחות מוצלחים של הלהקה. הסינגל הראשון שהוציאה הלהקה מהמיני אלבום היה "Missing You" שיצא ב-5 באוגוסט. ב-13 באוגוסט 2010 הוציאה להקה את המיני אלבום הראשון שלה שנקרא "Headlines!". הסינגל השני היה "Higher" שיצא ב-28 באוקטובר והיה שיתוף פעולה עם פלו ריידה. ב-2 בפברואר 2011 החלה הלהקה בסיבוב ההופעות של "Headlines Tour" שכלל 22 הופעות. בתחילת 2011 החלה הלהקה לעבוד עם מפיקים מוזיקליים כמו לברינת', ספייס קאובוי, אלפאביט, סטיב מאק וטאיו קרוז. הסינגל הראשון היה "Notorious" שיצא ב-20 במאי 2011 והגיע למקום השמיני. לאחר מכן הוציאה הלהקה קו של חולצות טריקו הנושאות עליהם כיתוב עם מילים מהסינגלים שלהם. ב-4 בספטמבר יצא הסינגל השני שהיה "All Fired Up". ב-11 בנובמבר יצא הסינגל השלישי והאחרון מהאלבום שהיה "My Heart Takes Over". ב-21 בנובמבר 2011 יצא אלבום הסטודיו השלישי של הלהקה שנקרא "On Your Radar". ב-2 בדצמבר יצאה הלהקה לסיבוב ההופעות השלישי שלהן שנקרא "All Fired Up! Live" וכלל 14 הופעות. ב-11 במאי 2012 יצא הסינגל הראשון מאלבומן הרביעי של הלהקה שנקרא "30 Days". לאחר מכן חתמה הלהקה על חוזה עם חברת מרקורי רקורדס אשר תהיה אחראית על הפצת המוזיקה של הלהקה בארצות הברית. ב-18 בדצמבר יצא הסינגל "What About Us" שהיה שיתוף פעולה עם שון פול והיה הסינגל הראשון של הלהקה היוצא לאור בכל העולם. הסינגל זכה להצלחה רבה והחזיק במקום הראשון במצעד הסינגלים הבריטי במשך שלושה שבועות. הסינגל מכר מעל 114 אלף עותקים בשבוע הראשון ליציאתו והיה הסינגל הראשון של הלהקה אשר הגיע למקום הראשון. ב-27 בינואר 2013 הוציאה הלהקה את המיני אלבום השני שלה שנשא את השם "Chasing The Saturdays". האלבום נועד להרחיב את השפעת הלהקה בארצות הברית ולכן האלבום יצא לאור רק באמריקה וקנדה. לאחר מכן השתתפה הלהקה בתוכנית תיעודית הנקראת "Chasing The Saturdays" ומשודרת בערוץ E!. הסינגל השלישי מהאלבום הוא "Gentleman" אשר יצא ב-30 ביוני. ב-4 באוקטובר יצא הסינגל הרביעי אשר היה "Disco Love". הסינגל החמישי והאחרון מהאלבום היה "Not Giving Up" אשר יצא ב-4 באפריל 2014. בספטמבר 2014 החל סיבוב ההופעות של הלהקה אשר נקרא "Greatest Hits Live! tour" במקביל ליציאתו של אלבום להיטים אשר יכלול את להיטי העבר ושלוש רצועות חדשות. האלבום יצא ב-11 באוגוסט ונקרא "Finest Selection: The Greatest Hits". הסינגל הראשון מהאלבום יצא יום קודם שחרורו של האלבום ונקרא "What Are You Waiting For?". האלבום הגיע למקום העשירי במצעד האלבומים הבריטי. ב-2 בדצמבר יצא השיר "Christmas Wrapping" שהיה גרסת כיסוי לשיר של הלהקה "The Waitresses". ב-22 במרץ הכריזה מולי בראיון כי הלהקה בפסק זמן ולא תשחרר מוזיקה חדשה בזמן הקרוב וכי כל אחת מתמקדת בקריירה אישית. אונה הילי - נולדה ב-11 באוקטובר 1981. השתתפה כזמרת רקע לשיר "Every Song Is a Cry for Love" אשר הופיע באירוויזיון 2006. ב-2006 הוציאה מיני אלבום שנקרא "Sorry". מולי קינג - נולדה ב-4 ביוני 1987. נבחנה לתוכנית האקס פקטור בשנת 2005 אך נפסלה. ב-2006 הצטרפה ללהקת בנות בשם "Fallen Angelz" והלהקה נבחנה לעונה הבאה של האקס פקטור אך לא עברה את מחנה האימונים והתפרקה. פרנקי סנפורד - נולדה ב-4 בינואר 1989. בשנת 2001 הצטרפה ללהקה "S Club 8". ב-2 במאי 2013 הודיעה סנפורד כי היא וארוסה ויין ברידג' מצפים לילד ראשון. רושל הומס - נולדה ב-21 במרץ 1989. בדומה לסנפורד גם היא הצטרפה ב-2001 ללהקה "S Club 8". ונסה וויט - נולדה ב-30 באוקטובר 1989. הופיעה במספר הפקות בתיאטרון כולל בעיבוד לסרט מלך האריות. 2008: Chasing Lights 2009: Wordshaker 2010: Headlines! 2011: On Your Radar 2013: Living for the Weekend 2009: iTunes Live: London Festival 2013: Chasing The Saturdays 2014: "Greatest Hits". מדיה וקבצים בנושא הסאטרדייז בוויקישיתוף אתר האינטרנט הרשמי של הסאטרדייז (באנגלית) הסאטרדייז, ברשת החברתית פייסבוק הסאטרדייז, ברשת החברתית אקס (טוויטר) הסאטרדייז, ברשת החברתית אינסטגרם הסאטרדייז, סרטונים בערוץ היוטיוב הסאטרדייז, במסד הנתונים הקולנועיים IMDb (באנגלית) הסאטרדייז, באתר אפל מיוזיק (באנגלית) הסאטרדייז, באתר ספוטיפיי הסאטרדייז, באתר סאונדקלאוד (באנגלית) הסאטרדייז, באתר Last.fm (באנגלית) הסאטרדייז, באתר AllMusic (באנגלית) הסאטרדייז, באתר MusicBrainz (באנגלית) הסאטרדייז, באתר דיזר הסאטרדייז, באתר Yandex.Music (ברוסית) הסאטרדייז, באתר Discogs (באנגלית) הסאטרדייז, באתר Songkick (באנגלית) הסאטרדייז, באתר Genius הסאטרדייז, באתר SecondHandSongs הסאטרדייז, באתר בילבורד (באנגלית) הסאטרדייז, באתר טיידל (באנגלית) הסאטרדייז, באתר אמזון מיוזיק